Internetda Honda kompaniyasining o‘z tarixiga bag‘ishlangan videoroligi paydo bo‘ldi. Unda kompaniyaning asos solinganidan buyon bugunga qadar qilgan ishlari qisqa shaklda ifoda etib berilgan. Rolikning xronometraji salkam 2 daqiqani tashkil etadi. Uning yaratuvchilari qog‘ozli installyatsiyalar yordamida kompaniya turli yillarda ishlab chiqargan transport vositalarini ko‘rsatib berganlar. Video generator tasviridan boshlanib, robototexnikada yakunlanadi.Shuningdek, dizaynerlar installyatsiyalarda qo‘llanilgan qog‘ozlarga ham e’tibor berishdi: dastlab ki eskizlar sepiyaga tushirilgan bo‘lsa, oxirgilari zamonaviy qog‘ozga chizilgan edi.Eslatib o‘tamiz, Honda Motor xalqaro sanoat kompaniyasiga 1948 yilda avtomexanik Soitiro Xonda tomonidan asos solingan. U mototsikllar, avtomobillar, dvigatellar va elektrogeneratorlar ishlab chiqarishi bilan mashhur. Kompaniya shtab-kvartirasi Tokioda joylashgan.